Anunciacia katedralo (Tjumeno, nova)

La Anunciacia katedralo  () estas la ortodoksa katedralo en Tjumeno (Rusio). Ĝi estas konstruita kiel restarigo de la Anunciacia katedralo, eksplodigita en 1932, sed situas aliloke, en novaj kvartaloj je orienta parto de la urbo.

 Historio 

La Anunciacia katedralo estis la unua brika konstruaĵo en Tjumeno kaj servis kiel katedralo ĝis 1913, kiam tiun statuson transprenis la pli moderna kaj vasta Oranta katedralo. En 1932 ĝi estis eksplodigita.

eta|maldekstre|150ra|La konstruado, 2011.
eta|maldekstre|200ra|Fenestroj, 2024.
eta|maldekstre|200ra|Diservo, 2024.
eta|maldekstre|200ra|Kripo, 2024.

En 1997 aperis iniciatoj pri restarigo de la Anunciacia katedralo .

En 2001 estis registrita Anunciacia paroĥo kies membroj decidis restarigi la katedralon. Sed fari tion en ĝia origina loko ne eblis, ĉar la tereno grandparte falis en la riveron Turon kaj sur ĝian etan restaĵon sin apogis la suda finaĵo de la ponto de Geamantoj. Do oni elektis tiucele la Deputitan skvaron en novaj kvartaloj je orienta parto de la urbo. Subtene al tiu ĉi iniciato oni kolektis  subskribojn.

La  en la festotago de Anunciacio estis ricevita ikono de Anunciacio, kiu origine troviĝis ĉe la reĝaj pordoj de iu detruita katedralo. Iu donacis ĝin al maljuna paroĥanino Anna Fjodorvna Bondaĉ kaj ŝi transdonis la ikonon al la katedralo.

La  ĉefepiskopo de Tobolsko kaj Tjumeno Dimitrij (Kapalin) konsekris vojrandan krucon kaj terenon en la sud-okcidenta parto de la skvaro. 

La  ĉe la Oranta katedralo okazis la unua kunveno de aŭspiciantoj de la Anunciacia katedralo subestre de ĉefepiskopo de Tobolsko kaj Tjumeno Dimitrij. De la  ĝis la  unu el aŭspiciantoj pilgrimis al la monaĥejo de Sankta Pantaleo (Atoso) kaj revenis kun ties donaco forme de ikono de Dipatrino — Igumenino de la Atosa Monto kaj 5 ŝtonoj de la monaĥeja riverkajo metotaj je la fundamento de la nova katedralo.

La  venis monoferoj por konstruado de kapelo sur tiu ĉi loko kaj la , antaŭ la festo de Naskiĝo de Maria, komenciĝis konstruado de kapelo, kiu estis konsekrita de ĉefepiskopo de Tobolsko kaj Tjumeno Dimitrij la .

En oktobro 2006, samtempe kun reakiro de la restaĵoj de Sankta Filofeo, estis ricevita oficiala permeso por konstruado de la katedralo.

La  estis enigita kaj konsekrita la unua fosto sub la estonta katedralo. La , antaŭ la datreveno de la reakiro de la restaĵoj de Sankta Filofeo, oni masonis brikojn, prenitajn el la fundamento de la eksplodigita Anunciacia katedralo, en la altaran muron de la konstruata katedralo. 

La  ĉefepiskopo Dimitrij konsekris krucojn kaj kupolon levitan al la sonorilturo. En marto 2012 estis levitaj la ĉefa kupolo kaj krucoj.

La  en la malsupra alkonstruaĵo okazis la unua liturgio fare de ĉefepiskopo Dimitrij. La  metropolito Dimitrij kaj episkopo de Iŝimo Tiĥon faris la unuan liturgion en la supra alkonstruaĵo.

La  venis 13 sonoriloj, faritaj de kompanio "Pjatkov kaj K" en la urbo Kamensk-Uralskij (Ĉelabinska provinco) kaj pezaj po ĝis 3 tunojn. La  ili estis konsekritaj de metropolito Dimitrij kaj levitaj sur la sonorilturon.

En septembro 2019 la teritorio de la katedralo estis vastigita kaj barilo ĉirkaŭ ĝi ŝovita je 10–15 metrojn for por plenumi postulojn de kontraŭincendia inspekcio.

La  patriarko Cirilo la 1-a konsekris la templon kaj donis al ĝi statuson de la katedralo. Ĝia ĉefpastro Andrej Sbitnev ricevis rajton fari diservon kun malfermitaj reĝaj pordegoj — kiel agnosko de liaj klopodoj dum la konstruado. Antaŭe li estis ĉefpastro de la preĝejo de Ĉiuj Sanktuloj. Metropolito Dimitrij donacis al la katedralo la Abalakan ikonon de Dipatrino, la patriarko donacis al la preĝejo ikonon de Danielo la 1-a de Moskvo kaj al ĉiuj ĉeestantoj ikonetojn de Dipatrino kun patriarka beno, kaj enmanigis ekleziajn premiojn.

 Transporto 
La plej proksimaj haltejoj estas Tjumenskij mikrorajon ĉe strato Ŝirotnaja.

 Pastroj 
La ĉefpastroj estis:
 Nikolaj Cirke (; 2001–2007)
 Vjaĉeslav Gorŝkov (; 2007–2010)
 Aleksij Simakov (; ekde la )

 Vidu ankaŭ 
 Anunciacia katedralo (Tjumeno)
 Deputita skvaro (Tjumeno)

 Referencoj 

 Eksteraj ligiloj 

Tjumeno
Kategorio:Kristanaj preĝejoj en Tjumeno
Kategorio:Ortodoksaj katedraloj en Rusio
Kategorio:Religiaj konstruaĵoj finitaj en 2010-2019
Kategorio:Konstruaĵoj finitaj en 2014